ประกาศกรมสรรพสามิตเรื่อง หลักเกณฑ์วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ[๑] เพื่อให้การเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพเป็นไปอย่างมีประสิทธิภาพ อาศัยอำนาจตามความใน ข) ใน๑) ของ (ข) ของ (๒) ในประเภทที่ ๑๓.๐๒ ในบัญชีท้ายกฎกระทรวงกำหนดพิกัดอัตราภาษีสรรพสามิต(ฉบับที่ ๒) พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพโดยออกประกาศไว้ ดังต่อไปนี้ข้อ ๑ ให้ยกเลิกประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๒๙ กันยายน พ.ศ. ๒๕๖๐หมวด ๑บททั่วไป ข้อ ๒ ในประกาศนี้สุราสามทับหมายความว่า สุรากลั่นชนิดสุราสามทับที่มีแรงแอลกอฮอล์ตั้งแต่แปดสิบดีกรีขึ้นไปสุราสามทับแปลงสภาพหมายความว่า สุรากลั่นชนิดสุราสามทับที่ได้มีการเติมสารเคมีเพื่อไม่ให้สามารถดื่มกินได้ หรือเมื่อได้ผสมกับน้ำหรือของเหลวอย่างอื่นแล้วไม่สามารถดื่มกินได้เช่นเดียวกับน้ำสุราผู้ประกอบอุตสาหกรรมหมายความว่า ผู้ผลิตสุราสามทับซึ่งได้รับใบอนุญาตผลิตสุราสามทับจากกรมสรรพสามิตผู้ควบคุมโรงอุตสาหกรรมหมายความว่า เจ้าพนักงานสรรพสามิตซึ่งได้รับแต่งตั้งให้อยู่ประจำโรงอุตสาหกรรมสุราสามทับผู้ใช้สุราสามทับแปลงสภาพหมายความว่า ผู้ได้รับอนุญาตให้เป็นผู้ใช้สุราสามทับแปลงสภาพจากกรมสรรพสามิตหมวด ๒การยื่นขอใช้สิทธิเสียภาษีในอัตราภาษีศูนย์สำหรับสุราสามทับและการขอแปลงสภาพสุราสามทับ ข้อ ๓ ผู้ที่จะได้รับสิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพต้องเป็นผู้ประกอบอุตสาหกรรมตามประกาศนี้ข้อ ๔ ให้ผู้ประกอบอุตสาหกรรมที่ประสงค์จะขอใช้สิทธิเสียภาษีในอัตราภาษีศูนย์สำหรับสุราสามทับที่จะนำไปทำการแปลงสภาพ และประสงค์จะขอนำสุราสามทับไปทำการแปลงสภาพตามสูตรการแปลงสภาพที่กำหนดในข้อ๕ หรือสูตรการแปลงสภาพอื่นที่ได้รับอนุญาตจากกรมสรรพสามิตตามที่กำหนดไว้ในข้อ ๖ ยื่นคำขอใช้สิทธิเสียภาษีในอัตราศูนย์และคำขอนำสุราสามทับไปทำการแปลงสภาพตามแบบ ภส.๐๕-๐๖/๓ ท้ายประกาศนี้ ต่อสรรพสามิตพื้นที่แห่งท้องที่ที่โรงอุตสาหกรรมตั้งอยู่และเมื่อสรรพสามิตพื้นที่พิจารณคำขอแล้วให้เสนอความเห็นต่อผู้อำนวยการสำนักงานสรรพสามิตภาคที่กำกับดูแลสำนักงานสรรพสามิตพื้นที่นั้น เพื่อให้ผู้อำนวยการสำนักงานสรรพสามิตภาคเป็นผู้พิจารณาอนุมัติให้ใช้สิทธิเสียภาษีในอัตราภาษีศูนย์และอนุมัติให้นำสุราสามทับไปทำการแปลงสภาพในแบบคำขอดังกล่าวเมื่อผู้อำนวยการสำนักงานสรรพสามิตภาคอนุมัติคำขอแล้วให้ส่งสำเนาแบบคำขอดังกล่าวให้สรรพสามิตพื้นที่แห่งท้องที่ที่โรงอุตสาหกรรมตั้งอยู่เพื่อแจ้งให้ผู้ประกอบอุตสาหกรรมทราบข้อ ๕ ผู้ประกอบอุตสาหกรรมที่ได้รับสิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพจะต้องทำการแปลงสภาพสุราสามทับตามสูตรการแปลงสภาพ ดังต่อไปนี้๕.๑ สูตรที่๑(๑) สุราสามทับบริสุทธิ์๙๕% ๑๐๐ ลิตร(๒) Tertiary Butyl Alcohol ไม่น้อยกว่า ๐.๑๕ ลิตร(๓) Bitrex ไม่น้อยกว่า ๑.๐ กรัม(๔) สีม่วงพอทำให้ส่วนผสมเปลี่ยนเป็นสีม่วง๕.๒ สูตรที่๒(๑) สุราสามทับหัว - หาง ๑๐๐ ลิตร(๒) Tertiary Butyl Alcohol ไม่น้อยกว่า ๐.๑๕ ลิตร(๓) Bitrex ไม่น้อยกว่า ๑.๐ กรัม(๔) สีม่วงพอทำให้ส่วนผสมเปลี่ยนเป็นสีม่วง๕.๓[๒] สูตรที่ ๓(๑) สุราสามทับบริสุทธิ์ ๙๕% ๑๐๐ ลิตร(๒) Tertiary Butyl Alcohol ไม่น้อยกว่า ๐.๓๐ ลิตร(๓) Bitrex ไม่น้อยกว่า ๒.๐ กรัม๕.๔[๓] สูตรที่ ๔(๑) สุราสามทับ หัว - หาง ๑๐๐ ลิตร(๒) Tertiary Butyl Alcohol ไม่น้อยกว่า ๐.๓๐ ลิตร(๓) Bitrex ไม่น้อยกว่า ๒.๐ กรัมข้อ ๖ กรณีผู้ประกอบอุตสาหกรรมที่ประสงค์จะทำการแปลงสภาพสุราสามทับด้วยสูตรการแปลงสภาพอื่นเพื่อให้เป็นสุราสามทับที่ไม่สามารถดื่มกินได้ หรือเมื่อได้ผสมกับน้ำหรือของเหลวอย่างอื่นแล้วไม่สามารถดื่มกินได้เช่นเดียวกับน้ำสุรานอกจากสูตรการแปลงสภาพที่กำหนดในข้อ ๕ จะต้องยื่นคำขอเป็นหนังสือต่อสรรพสามิตพื้นที่ที่โรงอุตสาหกรรมตั้งอยู่พร้อมส่งตัวอย่างสุราสามทับแปลงสภาพตามสูตรการแปลงสภาพที่ยื่นคำขอ จำนวน ๒ ลิตร และแจ้งสูตรส่วนผสมของสุราสามทับแปลงสภาพดังกล่าวเพื่อให้กรมสรรพสามิตพิจารณาอนุมัติให้ใช้สูตรดังกล่าวให้สำนักงานสรรพสามิตพื้นที่ที่ได้รับคำขอตามวรรคหนึ่งส่งตัวอย่างสุราสามทับแปลงสภาพพร้อมเอกสารการแจ้งสูตรส่วนผสมของสุราสามทับแปลงสภาพให้กลุ่มวิเคราะห์สินค้าและของกลางทำการตรวจวิเคราะห์เมื่อกลุ่มวิเคราะห์สินค้าและของกลางตรวจวิเคราะห์เสร็จแล้วให้แจ้งผลการตรวจวิเคราะห์สุราสามทับแปลงสภาพไปยังสำนักมาตรฐานและพัฒนาการจัดเก็บภาษี๑ เพื่อเสนอกรมสรรพสามิตพิจารณาอนุมัติให้ใช้สูตรการแปลงสภาพสุราสามทับดังกล่าวและเมื่อกรมสรรพสามิตอนุมัติแล้วให้สำนักมาตรฐานและพัฒนาการจัดเก็บภาษี๑ แจ้งให้สำนักงานสรรพสามิตพื้นที่ที่โรงอุตสาหกรรมตั้งอยู่ทราบ เพื่อแจ้งผู้ประกอบอุตสาหกรรมต่อไปข้อ ๗ ให้ผู้ประกอบอุตสาหกรรมที่ได้รับสิทธิเสียภาษีในอัตราภาษีศูนย์ตามข้อ๔ ยื่นแบบรายการภาษีและชำระภาษีสำหรับสุราสามทับตามจำนวนสุราสามทับที่ได้รับสิทธิเสียภาษีในอัตราภาษีศูนย์ ณ สำนักงานสรรพสามิตพื้นที่ที่โรงอุตสาหกรรมตั้งอยู่ก่อนการนำสุราสามทับไปทำการแปลงสภาพข้อ ๘ ก่อนนำสุราสามทับที่ได้รับสิทธิเสียภาษีในอัตราภาษีศูนย์ไปทำการแปลงสภาพให้ผู้ประกอบอุตสาหกรรมแจ้งผู้ควบคุมโรงอุตสาหกรรมทราบ และให้ผู้ควบคุมโรงอุตสาหกรรมแจ้งผู้ควบคุมการแปลงสภาพสุราสามทับทราบในการแปลงสภาพสุราสามทับ ให้มีผู้ควบคุมการแปลงสภาพสุราสามทับประกอบด้วย(๑) ผู้อำนวยการสำนักงานสรรพสามิตภาคหรือผู้แทน(๒) สรรพสามิตพื้นที่ที่โรงอุตสาหกรรมตั้งอยู่หรือผู้แทน(๓) ผู้อำนวยการกลุ่มวิเคราะห์สินค้าและของกลางหรือผู้แทน(๔) ผู้ควบคุมโรงอุตสาหกรรมให้ผู้ควบคุมการแปลงสภาพสุราสามทับตรวจสอบและควบคุมให้การแปลงสภาพเป็นไปตามสูตรที่กำหนดไว้ในข้อ ๕ หรือสูตรอื่นที่กรมสรรพสามิตอนุมัติไว้ในข้อ๖ และบันทึกการตรวจสอบและควบคุมการแปลงสภาพสุราสามทับ ตามแบบ ภส.๐๕-๐๖/๔ ท้ายประกาศนี้ข้อ ๙ ผู้ประกอบอุตสาหกรรมต้องแยกเก็บสุราสามทับที่แปลงสภาพแล้วไว้เป็นสัดส่วนในโรงอุตสาหกรรมไม่ให้ปะปนกับสุราสามทับหรือสุราชนิดอื่น และให้ผู้ประกอบอุตสาหกรรมจัดทำบัญชี รับ - จ่าย คงเหลือสุราสามทับแปลงสภาพ ตามแบบภส.๐๕-๐๖/๕ ท้ายประกาศนี้ เก็บไว้ ณ โรงอุตสาหกรรมเพื่อเป็นหลักฐานในการตรวจสอบข้อ ๑๐ ผู้ประกอบอุตสาหกรรมที่ได้รับสิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพต้องส่งตัวอย่างสุราสามทับแปลงสภาพให้สำนักงานสรรพสามิตพื้นที่ที่โรงอุตสาหกรรมตั้งอยู่เดือนละหนึ่งครั้งจำนวนสูตรละ ๒ ลิตร เพื่อส่งให้กลุ่มวิเคราะห์สินค้าและของกลางตรวจวิเคราะห์หมวด ๓การจำหน่ายสุราสามทับแปลงสภาพ ข้อ ๑๑ ผู้ประกอบอุตสาหกรรมที่ได้รับสิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพต้องจำหน่ายสุราสามทับแปลงสภาพให้แก่ผู้ใช้สุราสามทับแปลงสภาพซึ่งได้รับอนุญาตจากกรมสรรพสามิตแล้วเท่านั้นโดยไม่จำหน่ายแก่บุคคลอื่นข้อ ๑๒ ผู้ประกอบอุตสาหกรรมต้องบรรจุสุราสามทับแปลงสภาพเพื่อจำหน่ายโดยใช้ภาชนะขนาด ๑๘ ลิตร หรือขนาด ๒๐๐ ลิตร หากจะบรรจุในภาชนะขนาดอื่นจะต้องได้รับอนุญาตจากผู้อำนวยการสำนักมาตรฐานและพัฒนาการจัดเก็บภาษี๑ ก่อนข้อ ๑๓ ผู้ประกอบอุตสาหกรรมต้องจัดทำฉลากสำหรับใช้ปิดภาชนะบรรจุสุราสามทับแปลงสภาพที่จะจำหน่ายโดยฉลากจะต้องมีข้อความ ดังต่อไปนี้(๑) ชื่อและสถานที่ตั้งโรงอุตสาหกรรมที่ทำการแปลงสภาพ(๒) สูตรส่วนผสมที่ใช้แปลงสภาพโดยจะมีชื่อสินค้าควบคู่กันไปก็ได้(๓) วันเดือน ปี ที่บรรจุภาชนะ(๔) ปริมาตรสุทธิ(๕) ข้อความอันตรายห้ามบริโภคโดยเด็ดขาดข้อ ๑๔ ผู้ประกอบอุตสาหกรรมที่ประสงค์จะขนสุราสามทับแปลงสภาพออกจากโรงอุตสาหกรรมเพื่อจำหน่ายต้องแจ้งให้ผู้ควบคุมโรงอุตสาหกรรมออกใบกำกับการขนสุราสามทับแปลงสภาพ ตามแบบ ภส.๐๕-๐๖/๖ท้ายประกาศนี้ ทั้งนี้ ให้ผู้ควบคุมโรงอุตสาหกรรมจัดทำสำเนาใบกำกับการขนสุราสามทับแปลงสภาพเก็บไว้ที่โรงอุตสาหกรรม ๑ ฉบับข้อ ๑๕ กรณีที่ผู้ประกอบอุตสาหกรรมไม่ปฏิบัติตามประกาศนี้จะไม่ได้รับสิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพและต้องเสียภาษีรวมทั้งเบี้ยปรับและเงินเพิ่มในอัตราที่ใช้บังคับ ณ วันที่ความรับผิดในอันจะต้องเสียภาษีเกิดขึ้นหมวด ๔การขออนุญาตเป็นผู้ใช้สุราสามทับแปลงสภาพ ข้อ ๑๖ ผู้ที่ประสงค์จะใช้สุราสามทับแปลงสภาพให้ยื่นคำขออนุญาตเป็นผู้ใช้สุราสามทับแปลงสภาพ ตามแบบ ภส.๐๕-๐๖/๗ ท้ายประกาศนี้ต่อสรรพสามิตพื้นที่แห่งท้องที่ที่สถานที่จะใช้สุราสามทับแปลงสภาพทำสินค้าตั้งอยู่พร้อมด้วยหลักฐานที่กำหนดไว้ในแบบดังกล่าว และเมื่อได้รับอนุญาตจากสรรพสามิตพื้นที่ที่รับคำขอให้เป็นผู้ใช้สุราสามทับแปลงสภาพแล้วจึงจะสามารถซื้อสุราสามทับแปลงสภาพจากผู้ประกอบอุตสาหกรรมที่ได้รับสิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพให้สรรพสามิตพื้นที่ตามวรรคหนึ่งส่งสำเนาแบบ ภส.๐๕-๐๖/๗ ที่อนุญาตแล้ว ให้สำนักงานสรรพสามิตพื้นที่ที่โรงอุตสาหกรรมซึ่งมีรายชื่อตามที่ระบุในแบบคำขอดังกล่าวตั้งอยู่ทราบข้อ ๑๗[๔] ให้ผู้ใช้สุราสามทับแปลงสภาพปฏิบัติดังนี้(๑) ซื้อสุราสามทับแปลงสภาพจากโรงอุตสาหกรรมที่ได้รับอนุญาตจากกรมสรรพสามิตเท่านั้นและต้องแจ้งให้กรมสรรพสามิตทราบว่าจะซื้อจากที่ใด จำนวนเท่าใด กับทั้งยินยอมให้เจ้าพนักงานสรรพสามิตตรวจสอบสุราสามทับแปลงสภาพดังกล่าวก่อนที่จะนำไปผลิตสินค้า(๒) ใช้สุราสามทับแปลงสภาพในการผลิตสินค้าเฉพาะที่ปรากฏในรายการสินค้าที่ขออนุญาตผลิตเท่านั้น(๓) ใช้สุราสามทับแปลงสภาพ ณ สถานที่ที่ได้รับอนุญาตจากกรมสรรพสามิตเท่านั้น(๔) ไม่ขายหรือจำหน่ายสุราสามทับแปลงสภาพให้แก่บุคคลอื่น(๕) นำสุราสามทับแปลงสภาพไปเก็บรักษาไว้โดยแยกเป็นสัดส่วน ถูกต้องตรงตามจำนวนที่ได้รับอนุญาตและเก็บรักษาสุราสามทับแปลงสภาพให้มีลักษณะและคุณภาพเช่นเดียวกับสุราสามทับแปลงสภาพที่ซื้อมาในสถานที่ที่ได้รับอนุญาตเท่านั้น(๖) ควบคุมดูแลและรับผิดชอบในการกระทำของลูกจ้างหรือบุคคลใด ซึ่งรับผิดชอบในการดำเนินการเกี่ยวกับการใช้สุราสามทับแปลงสภาพตามที่ได้รับอนุญาต(๗) จัดทำบัญชีประจำวันแสดงการรับ - จ่าย และคงเหลือสุราสามทับแปลงสภาพตามแบบภส. ๐๕-๐๖/๒๒ ท้ายประกาศนี้ โดยการทำบัญชีดังกล่าวต้องลงรายการรับ - จ่าย และปริมาณคงเหลือของสุราสามทับแปลงสภาพรวมถึงปริมาณสุราสามทับแปลงสภาพที่ใช้ไปเมื่อสิ้นวันทุกวัน ถ้าวันใดไม่มีการรับหรือจ่ายสุราสามทับแปลงสภาพก็ให้แสดงไว้ในบัญชีว่าไม่มีการรับหรือจ่ายสุราสามทับแปลงสภาพบัญชีประจำวันให้เก็บรักษาไว้ ณ โรงอุตสาหกรรมนั้นไม่น้อยกว่า ๕ ปี นับแต่วันสิ้นปีที่มีการลงบัญชีเพื่อให้เจ้าพนักงานสรรพสามิตตรวจสอบได้ตลอดเวลา(๘) ยินยอมให้เจ้าพนักงานสรรพสามิตเข้าไปทำการตรวจสอบสุราสามทับแปลงสภาพ รวมถึงการใช้สุราสามทับแปลงสภาพได้ตลอดเวลา โดยจะต้องให้ความสะดวกแก่การปฏิบัติงานของเจ้าพนักงานสรรพสามิตตามควรแก่กรณีข้อ ๑๗/๑[๕] กรณีที่ผู้ใช้สุราสามทับแปลงสภาพไม่ปฏิบัติตามหลักเกณฑ์วิธีการ และเงื่อนไขตามที่กำหนดไว้ในข้อ ๑๗ ให้สรรพสามิตพื้นที่ผู้อนุญาตมีอำนาจพิจารณาสั่งพักใช้การอนุญาตครั้งหนึ่งไม่น้อยกว่า๙๐ วันในกรณีที่ผู้ใช้สุราสามทับแปลงสภาพถูกสั่งพักใช้การอนุญาตสองครั้งแล้วและยังคงฝ่าฝืนไม่ปฏิบัติตามหลักเกณฑ์ วิธีการ และเงื่อนไขตามที่กำหนดไว้ในข้อ ๑๗ อีกให้สรรพสามิตพื้นที่ผู้อนุญาตมีอำนาจเพิกถอนการอนุญาตให้เป็นผู้ใช้สุราสามทับแปลงสภาพได้โดยผู้ที่ถูกเพิกถอนจะขออนุญาตใหม่ไม่ได้อีกจนกว่าจะพ้นกำหนด๓ ปี นับแต่วันที่ได้ทราบคำสั่งเพิกถอน และสถานที่ที่ได้รับอนุญาตเป็นสถานที่ใช้สุราสามทับแปลงสภาพดังกล่าว จะไม่สามารถนำมายื่นขอเป็นสถานที่ใช้สุราสามทับแปลงสภาพได้อีกจนกว่าจะพ้นกำหนด๓ ปี นับแต่วันที่ได้ทราบคำสั่งเพิกถอนกรณีที่ผู้ใช้สุราสามทับแปลงสภาพที่ถูกเพิกถอนการอนุญาตตามวรรคสองเป็นนิติบุคคล ผู้ที่มีชื่อเป็นกรรมการผู้มีอำนาจกระทำการแทนนิติบุคคลดังกล่าวจะขออนุญาตเป็นผู้ใช้สุราสามทับอีกไม่ได้จนกว่าจะพ้นกำหนด ๓ ปี นับแต่วันที่ได้ทราบคำสั่งเพิกถอนแม้ว่าบุคคลดังกล่าวจะขออนุญาตเป็นผู้ใช้สุราสามทับแปลงสภาพในฐานะของกรรมการผู้มีอำนาจกระทำการแทนนิติบุคคลอื่นหรือขออนุญาตเป็นผู้ใช้สุราสามทับแปลงสภาพในฐานะบุคคลธรรมดาก็ตามข้อ ๑๗/๒[๖] ให้ถือว่าผู้ใช้สุราสามทับแปลงสภาพได้ทราบถึงหลักเกณฑ์วิธีการ และเงื่อนไขตามที่กำหนดไว้ในประกาศนี้ทุกประการแล้ว หากปรากฏว่าผู้ใช้สุราสามทับแปลงสภาพดังกล่าวฝ่าฝืนหรือไม่ปฏิบัติตามหลักเกณฑ์วิธีการ และเงื่อนไขตามที่กำหนดไว้ในข้อ ๑๗ จะถือว่าบุคคลดังกล่าวมีเจตนาแจ้งข้อความอันเป็นเท็จแก่เจ้าพนักงานในการยื่นคำขออนุญาตเป็นผู้ใช้สุราสามทับแปลงสภาพหรือมีเจตนานำพยานหลักฐานเท็จมาแสดง หรือมีเจตนายื่นบัญชีหรือเอกสารอันเป็นเท็จ แล้วแต่กรณีซึ่งหากการกระทำดังกล่าวทำให้กรมสรรพสามิตได้รับความเสียหายไม่ได้รับค่าภาษีที่พึงจะได้ตามกฎหมายกรมสรรพสามิตจะดำเนินคดีตามกฎหมายแก่ผู้ใช้ดังกล่าวต่อไปบทเฉพาะกาล ข้อ ๑๘ การใดอยู่ระหว่างขั้นตอนการดำเนินการตามประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๒๙ กันยายน พ.ศ. ๒๕๖๐ ให้ดำเนินการให้แล้วเสร็จ สำหรับการดำเนินการต่อไปให้เป็นไปตามที่กำหนดในประกาศนี้การดำเนินการใด ๆ ตามประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๒๙ กันยายน พ.ศ. ๒๕๖๐ ที่ได้ดำเนินการไว้ก่อนวันที่ประกาศนี้ใช้บังคับ ให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๑๙ ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วันที่ ๓ เมษายน พ.ศ. ๒๕๖๒พชร อนันตศิลป์อธิบดีกรมสรรพสามิต[เอกสารแนบท้าย]๑. คำขอใช้สิทธิเสียภาษีในอัตราภาษีศูนย์และคำขอนำสุราสามทับไปทำการแปลงสภาพ (ภส.๐๕-๐๖/๓)๒. บันทึกการตรวจสอบและควบคุมการแปลงสภาพสุราสามทับ(ภส.๐๕-๐๖/๔)๓. แบบบัญชี รับ-จ่าย คงเหลือสุราสามทับแปลงสภาพ(ภส.๐๕-๐๖/๕)๔. ใบกำกับการขนสุราสามทับแปลงสภาพ(ภส.๐๕-๐๖/๖)๕.[๗] คำขออนุญาตเป็นผู้ใช้สุราสามทับแปลงสภาพ(ภส.๐๕-๐๖/๗)๖.[๘] บัญชีประจำวันแสดงการรับ- จ่าย และคงเหลือ (ภส.๐๕-๐๖/๒๒)(ดูข้อมูลจากภาพกฎหมาย) ประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ(ฉบับที่ ๒)[๙]ข้อ ๖ ผู้ประกอบอุตสาหกรรมที่ได้รับสิทธิเสียภาษีในอัตราภาษีศูนย์และได้รับอนุมัติให้นำสุราสามทับไปทำการแปลงสภาพตามสูตรการแปลงสภาพที่กำหนดไว้ในข้อ ๕.๓และข้อ ๕.๔ ของประกาศกรมสรรพสามิต เรื่อง หลักเกณฑ์วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๓ เมษายน พ.ศ. ๒๕๖๒ หากได้ดำเนินการแปลงสภาพสุราสามทับตามสูตรการแปลงสภาพที่ได้รับอนุมัติไว้ก่อนวันที่ประกาศนี้ใช้บังคับไปแล้วบางส่วนให้ดำเนินการแปลงสภาพตามสูตรการแปลงสภาพที่กำหนดไว้ในข้อ ๕.๓ และข้อ ๕.๔ ของประกาศกรมสรรพสามิต เรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๓ เมษายน พ.ศ. ๒๕๖๒ จนกว่าจะครบจำนวนตามที่ได้รับอนุมัติไว้ผู้ประกอบอุตสาหกรรมที่ได้รับสิทธิเสียภาษีในอัตราภาษีศูนย์และได้รับอนุมัติให้นำสุราสามทับไปทำการแปลงสภาพตามสูตรการแปลงสภาพที่กำหนดไว้ในข้อ๕.๓ และข้อ ๕.๔ ของประกาศกรมสรรพสามิต เรื่อง หลักเกณฑ์วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๓ เมษายน พ.ศ. ๒๕๖๒ หากยังมิได้ดำเนินการแปลงสภาพสุราสามทับตามที่ได้รับอนุมัติไว้ก่อนวันที่ประกาศนี้ใช้บังคับให้ดำเนินการแปลงสภาพตามสูตรการแปลงสภาพที่กำหนดไว้ในประกาศนี้ข้อ๗ ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปชญานิศ/จัดทำ๒๔ สิงหาคม ๒๕๖๓ชญานิศ/เพิ่มเติม๒๔ สิงหาคม ๒๕๖๓สุภาทิพย์/ตรวจ๒๖ สิงหาคม ๒๕๖๓[๑] ราชกิจจานุเบกษาเล่ม ๑๓๖/ตอนพิเศษ ๑๕๔ ง/หน้า ๑๑/๑๗ มิถุนายน ๒๕๖๒[๒] ข้อ๕ ๕.๓ แก้ไขเพิ่มเติมโดยประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ(ฉบับที่ ๒)[๓] ข้อ๕ ๕.๔ แก้ไขเพิ่มเติมโดยประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ(ฉบับที่ ๒)[๔] ข้อ ๑๗ แก้ไขเพิ่มเติมโดยประกาศกรมสรรพสามิต เรื่องหลักเกณฑ์ วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ(ฉบับที่ ๒)[๕] ข้อ๑๗/๑ เพิ่มโดยประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ(ฉบับที่ ๒)[๖]ข้อ๑๗/๒ เพิ่มโดยประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ(ฉบับที่ ๒)[๗] คำขออนุญาตเป็นผู้ใช้สุราสามทับแปลงสภาพ (ภส.๐๕-๐๖/๗)แก้ไขเพิ่มเติมโดยประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ(ฉบับที่ ๒)[๘] บัญชีประจำวันแสดงการรับ - จ่าย และคงเหลือ (ภส.๐๕-๐๖/๒๒) เพิ่มโดยประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ(ฉบับที่ ๒)[๙] ราชกิจจานุเบกษาเล่ม ๑๓๗/ตอนพิเศษ ๑๘๓ ง/หน้า ๒๙/๑๐ สิงหาคม ๒๕๖๓